Legal Document

Category: 124

Text:
20. ΒΑΣΙΛΙΚΟΝ ΔΙΑΤΑΓΜΑ της 2/19 Μαΐου 1959 Περί τροποποιήσεως του από 24-4/1/5/1958 Β.Δ/τος περί καθορισμού τρόπου παροχής δωρεάν ή επί μειωμένης νοσηλείοις Σανατοριακής περιθάλψεως εις δημοσίους και πολιτικούς συνταξιούχους και λοιπά δικαιούμενα κατά Ν.Δ.488/47 πρόσωπα. Έχοντες υπ' όψει 1)την παρ.7 άρθρ.3 του Ν.Δ.3766/57 "περί συγχωνεύσεως των Νοσοκομείων Προσκαίρου Αθηνών κλπ." 2)το Ν.Δ.488/1947, 3)το άρθρ.35 του Συντάγματος, 4)την υπ' αριθ.Δ.2761/83/58 απόφασιν του Υπουργού Κοιν. Προνοίας και 5)την υπ' αριθ.162/1959 γνώμην του Συμβουλίου της Επικρατείας, προτάσει των Υπουργών Οικονομικών και Υφυπουργού Κοινωνικής Προνοίας, απεφασίσαμεν και διατάσσομεν: Τροποποιούμεν και συμπληρούμεν το από 24/41/5/1958 Β.Δ/μα "περί καθορισμού τρόπου παροχής δωρεάν ή επί μειωμένοις νοσηλείοις Σανατοριακής περιθάλψεως εις δημοσίους και πολιτικούς συνταξιούχους και λοιπά δικαιούμενα κατά Ν.Δ.488/1947 πρόσωπα" ως ακολούθως: Άρθρον μόνον.-1.Τα μέλη των οικογενειών των πολιτικών συνταξιούχων ήτοι η σύζυγος, τα άρρενα άγαμα τέκνα τα μη έχοντα ιδίους πόρους και μη αποτελούντα ιδίαν οικογένειαν και τα άγαμα θήλεα τα υπό του υπαλλήλου συντηρούμενα, δικαιούνται δωρεάν νοσηλείας εις Σανατόρια Ν.Δ.2592/53 ή άλλα Ν.Π.Δ.Δ. από της καταργήσεως του εν Νταού Πεντέλη Κρατικού Σανατορίου Περιθάλψεως Δημοσίων Υπαλλήλων. Ομοίως δικαιούνται νοσηλείας εις βάρος του Δημοσίου οι νοσηλευόμενοι πολιτικοί δημόσιοι υπάλληλοι και Πολιτικοί συνταξιούχοι εις το Σισμανόγλειον Σανατόριον από της καταργήσεως του ως άνω Κρατικού Σανατορίου. 2.Η υπό της παρ.3 του άρθρ.2 του από 24.4.1958 Β.Δ/τος προβλεπομένη δεκαοκτάμηνος νοσηλεία ορίζεται εικοσιτετράμηνος. Ο Υφυπουργός Κοιν. Προνοίας θέλει δημοσιεύσει και εκτελέσει το παρόν Β.Δ/μα.  (Αντί της σελ. 420,05(α)  Σελ. 420,05(β) 209-113 Ιατροφαρμακευτική-Νοσοκομειακή Περίθαλψη-Έξοδα κηδείας 2.Ζ.η.19-20